Source: http://doarvolei.ro/cupa-challenge-f-csm-bucuresti-a-castigat-cu-3-1-prima-mansa-a-finalei/
Timestamp: 2018-11-22 11:26:24+00:00

Document:
Cupa Challenge (f): CSM București a câștigat cu 3-1 prima manșă a finalei! – Doarvolei
Acasă > Cupe Europene > Challenge Cup > Cupa Challenge (f): CSM București a câștigat cu 3-1 prima manșă a finalei!
CSM București la finalul finalei de la Bucuresti
CSM București a profitat din plin de avantajul terenului propriu și are prima șansă în finala Cupei Challenge la volei feminin.
CSM București a învins cu scorul de 3-1 (20-25, 25-16, 25-16, 25-15) formația turcă Trabzon Idman Ocagi, în prima manșă a turului Cupei Challenge la volei feminin. Victoria a fost obținută într-o atmosferă superbă, în sala Elite&Sport Performance, acolo unde au asistat la partidă aproape 600 de spectatori.
Returul va avea loc duminică, la Trabzon, acolo unde turcoaicele vor juca într-o sală cu 7.000 de locuri. Pentru a cuceri trofeul și a deveni prima echipă de volei feminin din România câștigătoare a unei cupe europene, CSM București are nevoie fie de câștigarea a două seturi, fie de câștigarea ”setului de aur”. Acesta se va disputa dacă ”în timpul regulamentar de joc” Trabzon se va impune cu 3-0 sau 3-1.
”Suntem foarte fericite pentru victoria obținută. Acum ne gândim la meciul de duminică, acolo unde avem nevoie de două seturi pentru a cucerit trofeul. Cred că e mai bine că am jucat aici, pentru că aici avem publicul lângă noi și sala e mereu plină. Dacă am fi jucat la Polivalentă poate sala ar fi fost pe jumătate goală și nu era bine”, a declarat după meci Georgiana Faleș, care a fost asaltată de copiii de la CSM pentru acordarea de autografe.
Roxana Bacșiș, care a fost cea mai eficientă jucătoare a echipei noastre, cu 23 de puncte, a declarat: ”Este o seară fantastică pentru noi. Vrem să cucerim trofeul, pentru că ar însemna un maxim al carierei noastre. Sper să câștigăm în Turcia tot meciul, nu doar două seturi”.

References: CSM 
 CSM 

CSM 

CSM 

CSM 
 CSM 
 CSM